
Kasutusloa andmine (Lahe tn 124)

1. ASJAOLUD JA MENETLUSE KÄIK
04.08.2021.a laekus omanikult ehitisregistri keskkonda läbi vaatamiseks Lahe tn 124 kinnistule, katastritunnus 51106:010:0264 püstitatud aiamajale, ehitisregistri kood 120798036, saunale, ehitisregistri kood 120799252, majandushoonele, ehitisregistri kood 120798037  koos kanalisatsioonitorustikuga, ehitisregistri kood 221336991, kanalisatsioonimahuti, ehitisregistri kood 221336993, kasutusloa taotlus nr 2111371/16966. Taotlusele on lisatud aiamaja püstitamise ehitusprojekt „Lahe tn 124 aiamaja, kõrvalhoonete ja rajatiste püstitamine ilma detailplaneeringut koostamata 22015_PP_Lahe124.“, projekteerija OÜ N-Tib, mille alusel on 07.11.2016 antud ehitusluba nr 1612271/20237, ning ehitusdokumentatsioon.

04.08.2021 on ehitisregistri keskkonnas, koduleht www.ehr.ee, genereeritud kasutusloa eelnõu nr 2112371/13855, menetluse nr 269257, mis suunati ehitisregistri kaudu kooskõlastamiseks Arhitektuuri- ja Linnaplaneerimise Ameti geodeesia ja maakorralduse osakonnale, arhitektuuri ja planeerimise osakonnale, järelevalve osaonnale ning Päästeameti Ida Päästekeskusele. Kasutusloa menetlus toimus ehitisregistri elektroonilises keskkonnas. Koos taotlusega esitatud dokumentatsioonis on avastatud puudused ning kasutusloa taotlus on puuduste kõrvaldamiseks ehitisregistri elektroonilise keskkonna kaudu tagastatud.

23.11.2021 laekus ehitisregistri elektroonilisse keskkonda kõrvaldatud puudustega kasutusloa taotlus nr 2111371/16966-2 ning on genereeritud uus kasutusloa eelnõu nr 2112371/13855-2. 25.11.2021 kooskõlastasid kõik menetlusse kaasatud isikud kasutusloa väljastamiseks kasutusloa taotluse. 

Ehitusseadustiku § 55 kohaselt kasutusloa andmisest keeldumise põhjused puuduvad ning Lahe tn 124 kinnistule püstitatud aiamajale, saunale, majandushoonele ning hooneid teenindavatele rajatistele võib anda kasutusloa.

2.   ÕIGUSLIKUD ALUSED
2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS
Anda Lahe tn 124 kinnistule püstitatud aiamajale, saunale, majandushoonele koos hooneid teenindavate rajatistega kasutusluba.

1. RAKENDUSSÄTTED
4.1. Korraldus jõustub seadusega sätestatud korras. 
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  










Ants Liimets		                                                       Üllar Kaljuste

